અત્રે ઉલ્લેખનીય છે કે 23મી જુલાઇથી પાટીદાર અનામદ આંદોલને વેગ પકડ્યો હતો. દરેક પાટીદારનાં મનમાં રહેલા છુપા રોષે 23મી જુલાઇએ જુવાળનું સ્વરૂપ ધારણ કર્યું હતું. 28 હજાર યુવાનો સામે પોલીસ કેસ થયા હતા. 2400 જેટલા પાટીદાર યુવાનો જેલભેગા થયા હતા. 6 યુવાનો સામે રાજદ્રોહ અને 6 યુવાનોએ પોતાનાં જીવ ખોયા હતા. પાટીદાર અનામત આંદોલન પાછળ હાર્દિક પટેલ, લાલજી પટેલ અને વરૂણ પટેલ જેવા નેતાઓ મુખ્ય રહ્યા હતા.આંદોલનનો જુવાળ જોતા પાટીદારો સામે સરકારે જુકવુ પડ્યું હતું અને સવર્ણોને EBC સ્વરૂપે અનામત અપાઇ હતી. જો કે પાટીદારોને આ અનામત મંજુર નહી હોવાનાં કારણે આંદોલન નવા ક્લેવર અને નવા તેવર સાથે ફરીથી થાય તેવી શક્યતાઓ સેવાઇ રહી છે.